ג'ון פורסיית' (פוליטיקאי)

ג'ון פורסיית' (באנגלית: John Forsyth;
22 באוקטובר 1780 – 21 באוקטובר 1841) היה מדינאי אמריקאי שכיהן כמזכיר המדינה של ארצות הברית. קודם למינויו שימש מושל ג'ורג'יה ונציגה כסנאטור וחבר בית הנבחרים של ארצות הברית.

ביוגרפיה 
ג'ון פורסיית' נולד בפרדריקסבורג, וירג'יניה. בשנת 1799 סיים את לימודי המשפטים בקולג' ניו ג'רזי.

הוא כיהן כחבר בית הנבחרים של ארצות הברית (בשנים 1813–1818 ובשנית בין 1823–1827) וכסנאטור (בשנים 1818–1819 ובשנית בין 1829–1834). בשנים 1819–1823 היה שגריר ארצות הברית בספרד, ובשנים 1827–1829 כיהן כמושל מדינת ג'ורג'יה.

בשנת 1834 מונה פורסיית' למזכיר המדינה של ארצות הברית, תפקיד בו הוא כיהן עד 1841. פורסיית' תמך בעבדות והיה בעצמו בעל עבדים. במהלך כהונתו התרחשה פרשת לה אמיסטאד, שבה נתפסה בידי ארצות הברית ספינת סחר עבדים ספרדית כשעל סיפונה עבדים אפריקנים שמרדו, וספרד תבעה מארצות הברית להסגירם. פורסיית' תמך בקבלת העמדה הספרדית, אך בית המשפט העליון פסק נגדה והורה לשחרר את האפריקנים.

הנצחה
פארק פורסיית' בעיר סוואנה שבג'ורג'יה, שג'ון פורסיית' תרם קרקעות להקמתו, נושא את שמו. כן נקראו על שמו מחוז ועיירה בג'ורג'יה.

קישורים חיצוניים

 
 

מזכירי המדינה של ארצות הברית
חברי הקבינט של ארצות הברית בממשל אנדרו ג'קסון
חברי הקבינט של ארצות הברית בממשל מרטין ואן ביורן
מושלי ג'ורג'יה
מושלי מדינות ארצות הברית מהמפלגה הדמוקרטית
שגרירי ארצות הברית
שגרירים בספרד
חברי הסנאט של ארצות הברית מג'ורג'יה
חברי בית הנבחרים של ארצות הברית מג'ורג'יה
חברי המפלגה הדמוקרטית (ארצות הברית)
אישים הקבורים בבית הקברות של הקונגרס
מרטין ואן ביורן
אמריקאים שנולדו ב-1780
אמריקאים שנפטרו ב-1841